১৪ এপ্রিল আম্বেদকরের জন্মদিনে জাতীয় ছুটি ঘোষণা কেন্দ্রের

নয়াদিল্লি: কেন্দ্রের ছুটির তালিকায় আরও একটি দিন বাড়ল। এবার আগামী ১৪ এপ্রিল (14 April National Holiday) জাতীর ছুটি ঘোষিত হল। কারণ ওই দিন বাবাসাহেব আম্বেদকরের জন্মদিন (Babasaheb Ambedkar Birthday)। ওই বিশেষ দিনটিকে সম্মান জানিয়ে জাতীয় ছুটি ঘোষণা করল কেন্দ্রীয় সরকার (Central Government)।

শুক্রবার কেন্দ্রীয় সংস্কৃতি মন্ত্রী গজেন্দ্র সিংহ শেখাওয়াত (Union Culture Minister Gajendra Singh Shekhawat) কেন্দ্রীয় সরকারের তরফে এক্স হ্যান্ডলে পোস্ট করে জানান, সমাজ এবং সংবিধানের প্রতি তাঁর অবদানকে শ্রদ্ধা জানাতেই কেন্দ্রের এই সিদ্ধান্ত। মন্ত্রীর দাবি, বি আর আম্বেদকরের জন্মদিনে জাতীয় ছুটির কথা ঘোষণা করে প্রধানমন্ত্রী মোদি (Pm Modi) প্রত্যেক ভারতবাসীর অনুভূতিকে সম্মান জানিয়েছেন।

আরও পড়ুন: প্রকাশিত সিবিএসইর দশম ও দ্বাদশ শ্রেণির নতুন সিলেবাস!

সম্প্রতি সংসদে আম্বেদকরকে নিয়ে তুমুল তর্ক বিতর্কে জড়ায় বিজেপি ও কংগ্রস। অমিত শাহ তাঁর ভাষণে অভিযোগ করেছিলেন, এখন সব কিছুতেই আম্বেদকরের নাম ব্যবহার করা ‘ফ্যাশন’ হয়ে দাঁড়িয়েছে। এই বক্তব্যের পরেই আসরে নামে কংগ্রেস। কংগ্রেসের অভিযোগ, বিজেপি ও আরএসএস অন্যতম সংবিধান প্রণেতাকে অসম্মান করেছে। পাল্টা বিজেপির অভিযোগ, কংগ্রেসই বরাবর বাবাসাহেব ভীমরাও আম্বেদকরকে অপমান করে গেছে।

এই উত্তেজনার আবহে মুখ খোলেন প্রধানমন্ত্রী নরেন্দ্র মোদি। তার পরেই ২৮ মার্চ কেন্দ্রের তরফে আম্বেদকরের জন্মদিনে জাতীয় ছুটি ঘোষণা করা হয়।

কেন্দ্রের এই ঘোষণায় বিরোধীদের বক্তব্য ফায়দার রাজনীতির করছে বিজেপি। কারণ এই বছরেই রয়েছে বিহারে বিধানসভা নির্বাচন। ২০২৬ সালে রয়েছে পশ্চিমবঙ্গে বিধানসভা নির্বাচন। এই ২ রাজ্যেই উল্লেখযোগ্য সংখ্যায় তফশিলি জাতি ও তফসিলি জনজাতির ভোটার রয়েছে। তাদের কাছে বাবাসাহেব ভীমরাও আম্বেদকারের স্থান খুবই গুরুত্বপূর্ণ। তাই তফশিলি জাতির মন পেতেই কেন্দ্রের এই আচরণ, কটাক্ষ বিরোধীদের।

দেখুন অন্য খবর: